৬ জুন দেশের সর্বোচ্চ আদালত সুপ্রীমকোর্ট শীর্ষ জামায়াত নেতা মীর কাশেম আলীর ফাঁসির আদেশের পূর্ণাঙ্গ রায় প্রকাশ করে। ৭ জুন জেল কর্তৃপক্ষ তাকে মৃত্যু পরোয়ানা পড়ে শোনায়। তবে ৫ জুন সদরদফতরে কর্মরত পুলিশ সুপার ও চট্টগ্রাম মেট্রোপলিটন পুলিশের গোয়েন্দা বিভাগের সাবেক কর্মকর্তা বাবুল আক্তারের স্ত্রীকে গুলি করে হত্যা করা হয়। ৭জুন ঝিনাইদহে একই কায়দায় হিন্দু ইলেকট্রিক মিস্ত্রি আনন্দ গোপাল গাঙ্গুলিকে হত্যা করা হয়। এরপর দেশজুরে আইনশৃঙ্খলা বাহিনীর বিশেষ অভিযানের শুরুর দিনই হত্যা করা হয় পাবনায় অনুকূল ঠাকুরের আশ্রমের এক সেবায়েতকে। মাদারীপুরের সরকারী নাজিম উদ্দিন কলেজের শিক্ষককে কুপিয়ে হত্যা করতে গিয়ে জনতার হাতে ধরা পরে শিবির ক্যাডার ওয়ালিউল্লাহ। পুশিরের কাছে সে জবানবন্দীও দেয় যে, এসব হত্যা জামায়াতের নির্দেশে হয়। জেএমবি, হিজবুত তাহরীরসহ বিভিন্ন জঙ্গী গোষ্ঠীর ব্যানারে হত্যাকা- চললেও তা চলে মূলত জামায়াত-শিবিরের নির্দেশেই। ওয়ালিউল্লাহ পরে অবশ্য আইনশৃঙ্খলা বাহিনীর সঙ্গে ক্রসফায়ারে নিহত হয়েছে।